**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**REFERAT DE APROBARE**

**la proiectul de hotărâre privind abrogarea art. 8 din Hotărârea Consiliului Local al municipiului Câmpulung Moldovenesc nr. 101/2021 cu privire la aprobarea delegării gestiunii serviciului de administrare**

**a domeniului schiabil ,,Rarău” – Câmpulung Moldovenesc**

Urmare adresei Agenției Naționale pentru Achiziții Publice, înregistrată la nr. 29553 din 13 octombrie 2021 și ținând cont de prevederile art. 80 și art. 81 din Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare, se impune abrogarea art. 8 **din Hotărârea Consiliului Local al municipiului Câmpulung Moldovenesc nr. 101/2021 prin care a fost stabilită**  componența comisiei de evaluare a ofertelor privind delegarea gestiunii serviciului de administrare a domeniului public schiabil ,,Rarău”, urmând ca această comisie să fie numită prin dispoziția primarului din rândul specialiștilor din cadrul aparatului de specialitate.

Având în vedere cele prezentate supun aprobării prezentul proiect de hotărâre.

**INIȚIATOR,**

**Viceprimarul municipiului Câmpulung Moldovenesc**

**Consilier local Berențan Corneliu Petru**